JY LEES NOU Soutkarameltert
12 x 34 cm-tert Porsies
200 g brosbroodkoekies, gekrummel
80 g gladde grondboontjiebotter
100 g melksjokolade, gesmelt
200 g donkersjokolade, gerasper
’n knippie soutvlokkies
Grondboontjiekraaklekkers en/ of piesangskyfies, mentblaartjies, sjokoladeballetjies en geklopte roo
1 Meng die koekiekrummels en botter en voer ’n langwerpige losboom-tertpan daarmee uit sodat dit ’n dun kors vorm. Bak vir 5 minute in ’n voorverhitte oond teen 180 °C om ’n bros resultaat te verseker; laat dit dan effens afkoel.
2 Meng die grondboontjiebotter en melk-sjokolade en smeer dit oor die bereide kors. Verhit die room in ’n klein kastrol tot dit net kook en giet dit oor die gerasperde sjokolade. Roer tot al die sjokolade gesmelt het en die mengsel glad is. Klits nou saam met die karamel, rum en sout tot gemeng en skep bo-op die grondboontjielaag. Laat staan tot gestol.
3 Versier nou na hartelus met skerwe grondboontjiekraaklekker, lepels vol dik room, piesangskyfies, mentblaartjies en sjokoladeballetjies. Ons het met ’n klein koekiedrukker blommetjies uit die piesangskyfies gedruk. Onthou om die piesang met suurlemoensap te bedruip sodat dit nie verkleur nie. Smul dadelik voordat die room smelt!